補服

補服又叫胸背、花樣或者補，係官服裝飾，見於中國嘅大元、大明、大清、以及大朝鮮國、以及安南黎朝到阮朝、琉球國。

補服係方形，有唔同圖案，釘喺官服之上，喺胸前、背後各有一塊。初頭只係裝飾，後尾官階高低，就有唔同圖案，文官武將又各有不同。大清官服，文官用飛禽，武將用猛獸。

史
《舊唐書》下《輿服志》有講武曌官服繡禽獸，不過未必與後來胸背補服有關。

大元時，官服有胸背，方形。出土文物所示，佢嘅圖案係花卉，唔似同官階有關。

大明 
大明正式將胸背定制，唔同品位唔同禽獸。《明會典》所載，開國皇帝朱元章在位期間，洪武廿四年，即係1391年，除皇親有龍袍之外，就定明公候用麒麟、白澤，而文官用禽，武官用獸。當時除咗叫胸背，亦都叫花樣。當時胸背有四十厘米，方中帶梯，上窄下闊。

明景泰五年，1454年，屬國朝鮮嘅端宗二年，都跟用胸背。

大清 

大清將胸背釘喺外掛，因爲前面對開，咁胸一塊就要對開，背就一塊過，亦改成方補，所以叫補服。大清補服細啲，約莫只有三十厘米，成方形，細過大明胸背。

大清補服圖案，同大明有啲唔同。而且，跟時代咁變。

圖案

明清兩代官品圖案如下：

類:衫
類:官
類:大元
類:大明
類:大清
類:大朝鮮國
類:越南史
類:琉球國